ការសម្ភាសរបស់ ស៊ឺន សារ៉េត

ក៖ អ្នកសម្ភាស កុយ សុភី ខ៖ អ្នកត្រូវបានគេសម្ភាស ស៊ឺន សារ៉េត

 ការសង្ខេបប្រវត្តិរបស់ ស៊ឺន សារ៉េត

*ការសម្ភាសនៅឆ្នាំ២០១៨ បងស្រីស៊ឺន សារ៉េត កើតនៅឆ្នាំចរ មានអាយុ៤៩ឆ្នាំ នៅក្នុងភូមិព្រែកអណ្តូង ឃុំព្រែកក្របៅ ស្រុកកងមាស ខេត្តកំពង់ចាម។ បងស្រីបានរៀនត្រូវត្រឹមថ្នាក់ទី១ហើយដោយសារតែជីវៈភាពគ្រួសារក្រលំបាកពេកក៏បានសម្រេចចិត្តឈប់រៀន ហើយជួយធ្វើការងារនៅផ្ទះ។ រហូតបានដល់ចូលសម័យប៉ុលពតគ្រួសាររបស់បងស្រីគេអោយរស់នៅដាច់ពីគ្នា ហើយគេប្រើបងស្រីអោយរើសអាចម៏គោ ស្ទូងនៅក្នុងផុកជាដើម ហើយស៊ីមិនគ្រាប់គ្រាន់ លុះដល់ពេលដាច់ហើយបងស្រីបានរៀបការដោយសារចាស់ទុំជាអ្នករៀបចំទុកដាក់អោយតាមផ្លូវច្បាប់ទំលាប់ប្រពៃណី ជីវិតរបស់បងស្រីបានខំប្រឹងរកស៊ី ស៊ីឈ្នួលគេទាំងលំបាក។*

ក៖ ចាសជាដំបូងខ្ញុំសូមជម្រាបសួរបងស្រី តើសព្វថ្ងៃបងស្រីសុខសប្បាយដែរឬទេ?

ខ៖ ចាសសុខសប្បាយទេ!

ក៖ ចាសខ្ញុំឈ្មោះកុយ សុភីបានមកធ្វើការសម្ភាសបងស្រីនៅឆ្នាំចរ សំរិតស័កពុទ្ធសារាជ ២៥៦២ ខែបុស្ស ១០កើត ត្រូវនឹងថ្ងៃអង្គារទី១៥ ខែមករា២០១៩។ នាមត្រកូលបងស្រីឈ្មោះអ្វី?

ខ៖ ស៊ឺន សារ៉េត

ក៖ ចឹងឈ្មោះស៊ឺន សារ៉េតចឹង?

ខ៖ ចាសឈ្មោះ ស៊ឺន សារ៉េត

ក៖ ចាសចឹងឈ្មោះហ្នឹង​តើអ្នកណាជាអ្នកដាក់ឈ្មោះអោយដល់បងស្រី?

ខ៖ ប៉ាម៉ែខ្ញុំ!

ក៖ ចាស ស៊ឺន សារ៉េតហ្នឹង​តើមានអត្តន័យយ៉ាងម៉េចដែរ?

ខ៖ អត់ដឹងផង

ក៖ អត់ដឹងទេ?

ខ៖ ចាស

ក៖ ចាសចឹងបងស្រីមានឈ្មោះហៅក្រៅ១ទៀតដេស?

ខ៖ អត់!

ក៖ អត់ទេ!

ខ៖ មានតែ១ហ្នឹងខ្ញុំ

ក៖ ចាសឆ្នាំកំណើតរបស់បងស្រីកើតនៅថ្ងៃទីប៉ុន្នាន?

ខ៖ ឆ្នាំចរ

ក៖ ឆ្នាំចរ ចឹងមកដល់ពេលឥឡូវនេះ មានអាយុប៉ុន្នានហើយ?

ខ៖ ៤៩

ក៖ ៤៩! ចុះទីកំណើតរបស់បងស្រី?

ខ៖ នៅព្រែកអណ្តូង

ក៖ ចឹងភូមិព្រែកអណ្តូង ចុះឃុំ?

ខ៖ ព្រែកក្របៅ

ក៖ ស្រុក?

ខ៖ ស្រុកកងមាស

ក៖ ខេត្ត?

ខ៖ កំពង់ចាម

ក៖ចាសចុះនាមត្រកូលរបស់ឪពុកបងស្រីឈ្មោះអ្វី?

ខ៖ ឈ្មោះ អូកស៊ឺន

ក៖ អូក ស៊ឺន?

ខ៖ ចាស

ក៖​តើសព្វថ្ងៃនេះគាត់ស្លាប់ហើយ?

ខ៖ គាត់ស្លាប់ហើយ

ក៖ តើគាត់ស្លាប់នៅអាយុប៉ុន្នានដែរ?

ខ៖ ប្រហែលជា៥០ជាង ភ្លេចហើយ ភ្លេចអាយុរបស់ឪពុកហើយ

ក៖ ចឹងហ៎ ចុះកាលគាត់ស្លាប់នុងដោយសារតែមានមូលហេតុអ្វីដែរបានជាគាត់ស្លាប់?

ខ៖ គាត់ឈឺ

ក៖​ចឹងដោយសារតែជំងឺហេស?

ខ៖ ចាស

ក៖ចឹងដោយសារជំងឺ គាត់មានអត្តចរិតយ៉ាងម៉េចដែរ?

ខ៖​គាត់មានអី គាត់ស្លូតបូតដែរនុងហេស

ក៖ ចុះគាត់សញ្ជាតិ?

ខ៖គាត់សញ្ជាតិខ្មែរ!

ក៖ ចាសហើយចុះគាត់កាន់សាសនា?

ខ៖ ខ្មែរ!ព្រះពុទ្ធ ហាសៗ

ក៖ ចុះឆ្នាំរបស់គាត់តើគាត់បានកើតនៅឆ្នាំអ្វី?

ខ៖ គាត់កើតនៅឆ្នាំថោះ!

ក៖ ចឹងចាស! រួចទៅទីកន្លែងកំណើតរបស់គាត់កើតនៅ?

ខ៖ នៅព្រែកអណ្តូង!

គ៖ នៅភូមិព្រែកអណ្តូង ឃុំព្រែកក្របៅ ស្រុកកងមាស ខេត្តកំពង់ចាម!

ក៖ ចឹងអឺ គាត់មុខរបររបស់គាត់តើធ្វើអ្វី?

ខ៖ ធ្វើស្រែ

ក៖ ចឹងជាកសិករ

ខ៖ ចា

ក៖ ចឹងបងប្អូនរបស់គាត់បង្កើតៗ ដូចជាបងទី១មានឈ្មោះអ្វី?

ខ៖ ឈ្មោះ យីម

ក៖ ចឹងតាយីមចឹងហេស?

ខ៖ អ៊ំ យីមហ្នឹងស្រី!

ក៖ ចឹងស្រីទេ?

ខ៖ ចាស

ក៖ រួចចឹងទៅអ៊ំទី២?

ខ៖ អ៊ំទី២ អ៊ំអន

ក៖ អ៊ំអន ទី៣?

ខ៖ ទី៣ អ៊ំប៉ុល

ក៖ ទី៤?

ខ៖អ៊ំហៀង

ក៖ ទី៥?

ខ៖ អ៊ំស្រ័ន

ក៖ ទី៦?

ខ៖ អ៊ំស្រ៊ន

ក៖ ទី៧?

ខ៖ ប៉ារបស់ខ្ញុំឈ្មោះ ស៊ឺន

ក៖ ទី៧នុងហេស?

ខ៖ ហ្នឹងហើយទី៧ ស៊ឺន

ក៖ ចុះទី៨?

ខ៖ ស្រ៊ី

ក៖ ចុះទី៩?

ខ៖ មានតែប៉ុណ្ណឹង

ក៖ ចឹងមានតែ៨នាក់នោះទេហេស?

ខ៖ ហ្នឹង

ក៖ អឺនាមត្រកូលម្តាយរបស់បងស្រីវិញតើមានឈ្មោះអ្វី?

ខ៖ ម្តាយខ្ញុំនុងឈ្មោះ ស្រឺន ដល់ពេលឪពុរបស់គាត់ឈ្មោះស៊ុន

ក៖ ចឹងស៊ុន ស្រឺននេស?

ខ៖ ហ្នឹងហើយ

ក៖ ហើយមកដល់ពេលសព្វថ្ងៃ គាត់?

ខ៖ ស្លាប់ដែរ

ក៖ ចុះកាលគាត់ស្លាប់នៅអាយុប៉ុន្នានដែរ?

ខ៖ ម្តាយរបស់ខ្ញុំគឺថា៥០ជាង!

ក៖ ចឹងស្លាប់ដោយសារតែមានមូលហេតុអ្វី?

ខ៖ ឈឺដែរ!

ក៖ ចឹង

ខ៖ កាលនុងឈឺអត់ឃ្លានចឹង រាកអាចម៏!ចឹងងាប់ណា គេហៅថាជំងឺរាកចុក! ពោះនោះ ចុករកក្អូតនោះ

ក៖ ចឹងខ្យល់អាស្ន័នរោគ?

ខ៖ ហ្នឹងហើយ!

ក៖​រួចទៅ?

ខ៖ អត់លំបាកវេទនាហ្នឹងណា

ក៖​រួចចឹងទៅកើតនៅឆ្នាំអ្វីដែរ?

ខ៖ គាត់ស្លាប់នុងដូចជានៅអាយុប្រហែលជា៥០ជាងហើយ កាលនុងគឺថាខ្ញុំនៅតូចៗនោះ

ក៖ ចាសហើយចុះគាត់មានមុខរបរធ្វើអ្វី?

ខ៖ ធ្វើស្រែចំការហ្នឹង

ក៖ ចុះគាត់កាន់សាសនា?

ខ៖ ព្រះពុទ្ធហ្នឹង

ក៖ ចុះទីកន្លែងកំណើតរបស់គាត់?

ខ៖ នៅបូសខ្នោ ម្តាយខ្ញុំហ្នឹង

ក៖ នៅបូសខ្នោ! ចឹងនៅឯនុងស្រុកចំការលើហេស?

ខ៖ ស្រុកចំការលើ ខេត្តកំពង់ចាម

ក៖​ចឹងបងប្អូនរបស់គាត់មានប៉ុន្នាននាក់ដូចជាបងគេទី១?

ខ៖ បងគេទី១គឺម្តាយខ្ញុំហ្នឹងឈ្មោះ សឿន

ក៖ ចាសហើយចុះទី២?

ខ៖ ឈ្មោះ ញឹប

ក៖ ទី៣?

ខ៖ ចាន់

ក៖ ទី៤?

ខ៖ ឈ្មោះ ជុំ

ក៖ ទី៥?

ខ៖ ឈ្មោះ ចប

ក៖ ទី៦?

ខ៖ ក្រហម

ក៖ ក្រហមចឹង?

ខ៖ ហ្នឹងហើយឈ្មោះក្រហម

ក៖ ចឹងប្រុសឬក៏ស្រីហ្នឹង?

ខ៖ ស្រីហាសៗ

ក៖ ចុះទី៧?

ខ៖ កណ្តូប

ក៖ អើយ

ខ៖ ហាសៗ កូនរបស់គាត់ដាក់ឈ្មោះចឹង!

ក៖ ចឹងដាក់ឈ្មោះ កណ្តូបចឹងភេទស្រីដែរទាំង២នាក់ហ្នឹង?

ខ៖ ភេទស្រីដែរ! ស្រីមាន២ទៅ៣ទាំងមីញឹប!

ក៖ ហឹម

គ៖ ៤ទាំងម្តាយ

ខ៖ ហ្នឹងហើយ៤ទាំងម្តាយខ្ញុំ​ព្រោះម្តាយខ្ញុំបងគេណា

ក៖ ចាស!

ខ៖ ហឹម

ក៖ ចាសមកប្អូនស្រីចូលនិយាយជាមួយនឹងឪពុកម្តាយមានជីវៈភាពយ៉ាងម៉េចដែរ?

ខ៖ ខ្ញុំហ្នឹងហេស?

ក៖ ចាស

ខ៖ នៅជាមួយនឹងឪពុកម្តាយគាត់ធ្វើស្រែចំការហ្នឹងបាន មានអីធម្មតា អត់មានហើយអត់ក្រចឹងបានតែមួយស៊ី វាបានម៉ាគ្រាប់គ្រាន់នៅជាមួយនឹងគាត់ណា!

ក៖ ចាស

ខ៖ ដល់ពេលខ្ញុំមានអាយុបានតែ១០ឆ្នាំនោះទេ បានគាត់កំព្រា

ក៖ ចឹងបានឪពុកស្លាប់មុនហេស?

ខ៖ ម្តាយរបស់ខ្ញុំមុន!

ក៖ កាលនុងខ្ញុំមានអាយុបាន១០ឆ្នាំ ហើយទៅមីប្អូនពៅរបស់ខ្ញុំហ្នឹងបានអាយុតែ១០ខួបនោះទេ ម្តាយខ្ញុំងាប់ហើយបានខ្ញុំមកនៅជាមួយនឹងជីដូន ហើយបានមករស់នៅជាមួយនឹងប៉ារបស់ខ្ញុំហ្នឹងណា។

ក៖ ចាស

ខ៖ ដល់ពេលប៉ារបស់ខ្ញុំហ្នឹងគឺខ្ញុំបានមានអាយុ១៤ឆ្នាំប៉ារបស់ខ្ញុំគាត់បានងាប់ទៀត ដល់ចឹងបានប៉ាខ្ញុំគាត់បានខូចទៅ ទាំងម្តាយនិងប៉ាចឹងទៅ ហើយចឹងខ្ញុំនេះបាននៅចិញ្ចឹមប្អូនរហូតទៅ កំព្រារបស់បានអាយុ១០ឆ្នាំចឹងបានដល់អាយុ១៤ឆ្នាំគឺថាបានចិញ្ចឹមកូនតែម្តង! ចឹងដល់ពេលអត់ពីប៉ាចឹងទៅ ចឹងហើយបានជាខ្ញុំអត់មានបានរៀននោះ។

ក៖ ចឹង កាលនុងបានចូលរៀនដល់ត្រឹមថ្នាក់ទីប៉ុន្នានដែរ?

ខ៖ ចូលរៀនបានត្រឹមថ្នាក់ទី១ចឹងហើយបានលក់នំចឹងទៅ រៀនខ្លះអីខ្លះចឹងទៅ អត់មានបានរៀនមានបានអី

ក៖ ចឹងបានធ្វើនំហ្នឹងលក់ចឹងដោយខ្លួនឯងចឹងទៅ?

ខ៖ ហ្នឹងហើយធ្វើដោយខ្លួនឯងចឹង បានធ្វើដោយដៃខ្លួនឯងចឹងទៅ ហើយកាត់ចឹងទៅទូលលក់នំនោះទៅផង គិតតែពីលក់នំគិតតែពីយកលុយហើយបានទិញអង្កនុងមករៀនឯងណា ។

ក៖ អូចឹងហើយបានគិតពីអារម្មណ៏របស់ប្អូន?

ខ៖ ចាសហ្នឹងហើយ!

ក៖ ដល់ទៅចឹងកាលនុងតើមានបងប្អូននៅឯណាដែរ?

ខ៖ នេះបងប្អូនជាមួយនឹងគ្នាហ្នឹង

ក៖ ចឹងតើបងប្អូនមានឈ្មោះអ្វិដែរ?

ខ៖ ឈ្មោះ អូក តាំងគាង

ក៖ អូក តាំងគាង!

ខ៖ ចាសហើយមកដល់ពេលឥលូវនេះគឺបានដាក់ឈ្មោះរបស់តាគេនោះបាន១នាក់ដែរ ខ្ញុំនោះស៊ឺនសារ៉េត

ក៖ ចាស

ខ៖ ហើយចឹងវានោះដាក់ឈ្មោះរបស់តាខ្ញុំឈ្មោះ តាអូកនោះ

ក៖ ចាសចឹងបានអូកតាំងគាង

ខ៖ចាសហ្នឹងហើយបានឈ្មោះ អូកតាំងគាង ហើយចឹងបានខ្ញុំហ្នឹងហើយបានស៊ឺនថា តាំងគាង ស៊ឺនថាច ស៊ឺនធូ ស៊ឺនធាងហើយចឹងមីពៅគេនុងបាន១ខួប។ដល់ចឹងបងគេនុងមិនចេះមើលថែបងនោះទេ គិតតែពីមួយថ្ងៃៗចង់តែងាប់នោះទេ ព្រោះអីវាលំបាកពេក លក់ទិញនំ ដើរស៊ីឈ្នួល រែកទឹកដាក់ពាងអោយគេហើយយកលុយទិញផឹកស៊ី ដល់ពេលប្អូនឈឺនុងមិនដឹងថាត្រូវមើលប្អូនយ៉ាងម៉េចនោះទេ អត់ចេះមើលប្អូនយ៉ាងម៉េចអត់មានចេះទិញថ្នាំសាកៅអីនោះទេ ដល់ពេលចឹងយើងនេះបានរកយកលុយមកទិញថ្នាំរបស់ប្អូនឈឺនេះ អាចេះស៊ីនោះទេ ដល់ពេលមីហ្នឹងវាទើបតែបាន១ខួបចឹងហើយវាអត់មានបានចេះស៊ីនោះទេ។

ក៖ ចាស!

ខ៖ ចឹងហើយបានបន់អោយតែថាប្អូននោះងាប់ចុះអត់មានចេះស្តាយនោះទេ ព្រោះលំបាកពេកចឹងហើយប្អូន១ងាប់មួយទៅ សព្វថ្ងៃបាននៅតែ៤នាក់ហ្នឹង។

ក៖ ចឹងបាននៅ៤នាក់ ហើយមានម្តាយ

ខ៖ ៤នាក់បងប្អូន

ក៖ ហើយចឹងមកដល់ពេលឥឡូវនេះបែកគ្នាអស់ហើយតើមានគ្រួសាររាងៗខ្លួននេស?

ខ៖​នៅពៅ១

ក៖ ចឹងអាយុប៉ុន្នានហើយចឹង?

ខ៖ ពៅនុងអាយុបាន៤០គត់នៅក្នុងឆ្នាំហ្នឹង!

ក៖ ចឹងហើយតើគាត់អត់មានទាន់យកប្តីនោះទេ?

ខ៖ ហ្នឹងហើយអត់ទាន់មានយកប្តីនោះទេ មានតែ១ហ្នឹងគត់! មីពៅនុង៤០គត់

ក៖ ចុះតើគាត់មានបានធ្វើការងារអ្វី?

ខ៖ នៅធ្វើរោងចក្រ

ក៖ ចឹងរោងចក្រហេស?

ខ៖ អឺមីហ្នឹង៤០គត់ ហើយមីមួយនេះ៤២

ក៖ ចឹងតើគាត់មានផ្ទះសំបែងអីដែស?

ខ៖ នៅជាមួយនឹងមី៤២នេះ នៅជាមួយនឹងមីស៊ឺនថាចនេះហ្នឹងហើយដល់ពេលនៅ

ក៖ ចឹងស៊ឺនថាចនុងប្តីគេអី?

ខ៖ ស៊ឺនថាចនុងប្តីគេធ្វើការងារសំណង់នោះទេ!ហ្នឹងហើយសព្វថ្ងៃហ្នឹងធ្វើការងារសំណង់ ដល់ពេលហើយសំខាន់បានប្អូនប្រុស១នោះ គឺស៊ឺនតាំងគាងនុងគឺនៅចំការលើធ្វើជាជាងផ្ទះហ្នឹងហើយសុតតែ៤០ៗអស់ហើយ ដល់ពេលមីពៅនុងគឺថាបាន៤០ ដល់ពេលស៊ឺនថាច ៤២ ហើយនោះ៤៤! ហើយចឹងបានមកដល់ពេលខ្ញុំគឺ៤៩ហ្នឹងហើយ។

ក៖ ចាស

ខ៖ បងប្អូនរបស់ខ្ញុំចាំទាំងអស់

ក៖ ចាស

ខ៖ ហើយបើសិនជាថាជីវិតមិនបានរៀនសូត្រហ្នឹងដោយសារតែចឹង

ក៖ ចឹងដោយសារតែបានរៀបរាប់ចឹងបានបែកគ្នា កំព្រាចឹងទៅ ឪពុកម្តាយស្លាប់ចោលហើយនិងបាននៅជាមួយនឹងជីដូន ឥឡូវនេះយើងបានប្រកបមុខរបបដូចជារកស៊ីលក់នំអីចឹងហេស?

ខ៖ ប្រកបមុខរបរដូចជាលក់នំចឹងទៅ ស៊ីឈ្នួលស្ទួងអោយគេចឹងទៅ ហើយបានស៊ីឈ្នួលដកសណ្តែកដីអោយគេចឹងទៅ ហើយបានកាប់រន្ធដៅ ដាំចេក ដាំអំពៅអោយគេចឹងទៅ អោយតែថាគេជួល។

ក៖ ចឹងចេះតែទៅចឹង?

ខ៖ ហ្នឹងហើយ!

ក៖ ចឹង

ខ៖ ហ្នឹងចេះតែទៅរកស៊ីពឹងនិងកំលាំង អត់មានចេះអក្សរសោះ ពេលអក្សរហ្នឹងរៀនសូត្របានត្រឹមថ្នាក់ទី១ដែរ ក៏ប៉ុន្តែអត់មានបានចាំ! ហើយដល់ពេលលេខចេះបានខ្លះៗ យើងចេះគូសបានលេខ១និងលេខ២ចឹងទៅបានសព្វទៅ ហើយបើសិនជាអក្សរវិញហ្នឹង គឺថាស្រះអរនុងគឺយើងមានតែស្រះអរ១ចឹង បើសិនជាកនោះគឺកនោះទេ តែបើសិនជាដាក់សក់នោះអត់មានចេះ។

ក៖ ចឹងយកមកផ្គុំគ្នាអត់មានចេះ?

ខ៖ និយាយទៅអត់មានចេះនោះទេ!

ក៖ ចឹងចេះបានតែព្យញ្ជនៈនោះទេ!

ខ៖ ចឹងបានចេះតែខ តែមួយ បើគេដាក់ខតែមួយចឹងទៅមើលទៅខហ៎ ស្រាប់តែគេដាក់ជើងនិងសក់ស្រាប់តែអត់មានដឹងថាស្អី។

ក៖ ចឹងយកមកបូកបញ្ជូនគ្នាអត់មានដឹង?

ខ៖ អត់ដឹងនោះទេ ព្រោះអីយើងបានទើបតែចូលថ្នាក់ទី១នុងណា!

ក៖ ចាស

ខ៖​ចឹងរួចអត់មានបានរៀនទៀតព្រោះអីយើងមានឪពុកម្តាយគាត់បានបែកគ្នាហើយងាប់អស់ចឹងទៅ ហើយក៏ខាតអត់មានបានរៀនតែម្តង។

ក៖ ចាស

ខ៖ ចុះកាលនុងម្តាយងាប់នៅអាយុ១០ឆ្នាំ ហ្នឹងហើយរួចពេលបានចូលរៀននុងខ្ញុំជាកូនច្បងគេមានអាយុប្រហែលជា៨ទៅ៩ឆ្នាំហើយ! កាលពីពេលជំនាន់ពីដើមនោះបានៗរៀនហ៎។

ក៖ ហ្នឹងហើយ!

ខ៖ ចឹងប៉ុណ្ណឹងហើយ !បានគាត់ចេះអោយមើលប្អូនខ្ញុំបានអាយុជាងបាន១០ឆ្នាំណា។

ក៖ ចាស!

ខ៖ រួចចឹងលំបាកណាស់បើសិនជានិយាយរឿងប្រវិត្តរបស់ខ្ញុំគឺវាលំបាកណាស់! រួចដល់ពេលនៅជាមួយនឹងជីដូនចឹងទៅ ដល់ពេលម្តាយប្តីហើយគេដណ្តឹងប្តីប្រពន្ធហ្នឹងអត់មាននៅឯស្រុកឆ្ងាយនោះទេ នៅឯស្រុកភូមិហ្នឹងដែរទេ ត្រូវជាកូនយាយអ៊ុននោះ។

ក៖ តើគាត់មានឈ្មោះអ្វី?

ខ៖ វឿន កូនយាយអ៊ុនតាសានហ្នឹងណា។

ក៖ ចាស

ខ៖ ហឹម ហើយដល់ពេលប្រវិត្តប្តីនោះនៅជាមួយស្រុកភូមិជាមួយនឹងគ្នាចឹងហើយ ដល់ពេលប្តីហ្នឹងក៏អត់មានមុខរបបអីដែរ ដល់ពេលស្រាប់តែលក់នៅឯនុងរួចប្តីហ្នឹងណាអ្នកទៅខ្ចីលុយចង់ការគេមកសម្រាប់យកមកចង់អួនហ្នឹងណាសម្រាប់យកមកដល់បឹងអីចឹងទៅបានទៅតាមវ៉ៃអីចឹងទៅបាន១គីឡូ២គីឡូយកមកអោយកូនស៊ីចឹងទៅ បើសិនជាអត់មានបាននោះគឺអត់ចឹងទៅ! អត់មានបានត្រីនុង ហើយអត់មានបានលុយទិញអង្កហើយដាំបាយដាក់លាយហ្នឹងចេក ដាំបាយលាយចេកនោះក៏ដាំបើសិនជាមិនចាំនោះទេ ដាក់ស្ងោរដាក់ទុកនៅមួយកន្លែង១កញ្ជែងមុន ដល់ពេលចឹងបានបងប្អូនស៊ីបាយនិងចេកហើយរួចបានអស់តិច បើសិនជាយើងស៊ីដំរូវតែមួយឆ្អែកតែម្តងនោះអត់មាន។

ក៖ ចឹងមានតែបាយចឹងតើមានម្ហូបដែរ?

ខ៖ បើសិនជាម្ហូបវិញ បើសិនជាមានត្រីខ្លួនឯងគឺស៊ីត្រី បើសិនជាគ្មាននោះទេប្រហុក បើសិនជាគ្មានប្រហុកនោះទេគឺស្វាសាបដាក់ទឹកត្រីចឹងទៅចំបាច់អំបិលស៊ីចឹងទៅ អត់មានដែរមានឆាសាច់ជ្រូក អត់មានដែរមានថាខត្រីអីនោះទេ មិនដែលបានស៊ីនោះទេស៊ីតែចឹងនោះទេ ហ្នឹងហើយបងប្អូន៣ទៅ៤នាក់ហ្នឹង។

ក៖ ចាសអឹម

ខ៖ អឹម ហ្នឹងហើយកំព្រាហើយអត់ពីឪពុកទៅទៀត

ក៖ ចាស

ខ៖ ចឹងហើយបានអូវេទនាណាស់ប្រវិត្តរបស់ខ្ញុំនោះគឺថាវាវេទនាណាស់ ចឹងបានថាខ្ញុំអាយុប៉ុណ្ណឹងណា ខ្ញុំគេខ្លះមានអាយុ៥០ទៅ៦០គេអត់មានប្រវិត្តដូចជាខ្ញុំដែរ ដល់ពេលពីមានប្តីមកទៀត គឺថាប្តីនោះក៏អត់មាន ប្តីនុងបានរៀនចប់ត្រឹមថ្នាក់ទី៣ទី៤តែអត់ចេះអត់ដឹងមានមុខរបរស៊ីដែរ!។

ក៖ ចាស

ខ៖ បោះឈប់រៀនមានប្រពន្ធហ្នឹងចឹងទៅ ដើរតែវ៉ៃអួនអីចឹងសន្ទូច គ្នាបានរកទាំងកំលាំង ហើយចឹងមានប្រដាប់ថាអា៤០០០ទៅ១០០០អីចឹងចេះតែរកបានស៊ីចឹងទៅ បើសិនជាប្តីរកមិនបានចឹងអត់មានប្រពន្ធគេស៊ីឈ្នួលអីចឹងទៅ បានបោកស្រូវអោយគេហើយកាប់រន្ធដៅអំពៅអោយគេយកតែយកមកស៊ីមក រួចបានប្រវាស់គោអោយគេ។

ក៖ តើមុនដំបូងបានប្រវាស់គោអោយគេប៉ុន្នានដែរ?

ខ៖ កាលពីមុនដំបូងបានប្រវាស់គោអោយគេបាន៣ ហើយគោ៣ហ្នឹងមានឈ្មោល១នោះទេ ហើយលក់បានមីញីនោះបានទៀត ក៏បានទៅបានចង់ការគេមកទិញរទេះហ្នឹងហើយក៏បានចាប់មុខរបរដឹកដី ២នាក់ប្តីនិងប្រពន្ធដឹករទេះអោយគេ ។

ក៖ កាលនុង១រទេះប៉ុន្នាន?

ខ៖ ១រទេះ៥០០

ក៖ តែ៥០០នោះទេ?

ខ៖ ហ្នឹងហើយ! ចឹងបាន១ព្រឹកៗ បាន២នាក់ប្តីនិងប្រពន្ធបាន២០រទេះ! ហ្នឹងហើយចឹងទៅថ្ងៃបានទៅមើលគោចឹងទៅ ដល់ពេលថ្ងៃប្រពន្ធហ្នឹងបានទៅចិញ្ចឹមជ្រូកនិងក្តានចឹងទៅ ចិញ្ចឹមជ្រូកនិងចិញ្ចឹមក្តានចឹងទៅហើយដាក់២០រទេះចឹងទៅបាន២ថ្ងៃ បានមកចិញ្ចឹមជ្រូកខ្លះទៅ នេះប្រវិត្តខ្ញុំ។

ក៖ ចា

ខ៖ ហើយបានមកដល់កូនហ្នឹង១គឺបានអោយកូននោះវារៀន

ក៖ ចឹងបានប៉ុន្នានឆ្នាំដែរបានបងស្រីមានកូន១នុង?

ខ៖ ខ្ញុំបានរៀបការបាន១ឆ្នាំ!ហ្នឹងហើយ

ក៖ ចឹងបានចោលពោះដែរហ្នឹងហើយយូរដែរចឹងបាន១ឆ្នាំ!

ខ៖ ហ្នឹងហើយការបាន១ឆ្នាំបានមានកូន

ក៖ បានមានកូនស្រីហ្នឹង១ តើចឹងកូនស្រីហ្នឹងមានឈ្មោះអ្វី?

ខ៖ វឿនសៀងហៃ

ក៖ ចាសចឹងតើគាត់បានកើតនៅឆ្នាំ?

ខ៖ ឆ្នាំមមែ

ក៖ ចាសចឹងដល់ពេលឥឡូវនេះតើគាត់មានអាយុប៉ុន្នានដែរហើយ?

ខ៖ ២៨!

ក៖ ២៨ហើយចុះតើគាត់បានចូលសិក្សាដល់កំរិតណាដែរ?

ខ៖ បានទៅរៀនដល់ពាមជីកងបានដល់ថ្នាក់ទី៨ ហើយបានប្រឡងចូលថ្នាក់ទី៩នោះបានឈប់ ដោយសារតែប៉ាវាងាប់ ដល់ពេលប៉ារបស់វាងាប់កាលនោះបានតែត្រឹមថ្នាក់ទី៧នោះទេ ដល់ចឹងបានឪពុករបស់វាបានតស៊ូរៀន២ឆ្នាំហ្នឹងចឹងទៅ ហើយរៀនវាលំបាកវា វារៀនអត់ឡើង ដល់ពេលរៀនចឹងទៅវាធ្លាក់ៗចឹងទៅអោយកូនឈប់អោយកូននោះជួយរកស៊ីម្តាយ ព្រោះម្តាយប្តីនោះងាប់ទៅចឹងវង្វេង លប់លិនអស់ចឹងទៅណា និយាយពីមុខទៅក្រោយ ហើយពីក្រោយទៅមុខចឹងទៅ អោយកូនឈប់! កូនអើយឈប់រៀនចឹងទៅនៅជាមួយនឹងម្តាយ ដើររកស៊ីទៅជាមួយនឹងម្តាយ ទៅរកជាមួយនឹងម៉ែ ខ្លាចកូននោះងាប់១ទៀតចឹងអត់មានប្អូនៗណាបងៗណាទីពឹងនោះទេ។

ក៖ ហើយចុះប្អូនៗនិងបងៗអីពេលនុងតើបានបែកគ្នាអស់ហើយចឹង?

ខ៖ បានបែកគ្នាអស់ហើយ​ដល់ពេលនៅមីប្អូននោះមួយបានបែកទៅនៅឯភ្នំពេញនោះ ចឹងខ្ញុំនៅតែឯងនោះទេ។

ក៖ ចាស

ខ៖ ដល់ពេលចឹងទៅអោយកូននោះឈប់ចឹងកូននោះឈប់បាន១ឆ្នាំគេមកចូលដណ្តឹងទៅណា អូចឹងបើសិនជាគេមកដណ្តឹងហើយចឹងអោយវាមានប្តីប្រពន្ធវាចឹងទៅ ហើយយើងម៉េម៉ាយមិនដឹងថាងាប់នៅថ្ងៃណា ហើយឆ្គួតនៅថ្ងៃណាជាថ្ងៃណាហើយជានៅតែយើងចឹងទៅ ចឹងបានថាអោយកូនមានប្តីចឹងទៅ។

ក៖ ចឹងប្តីកូននុងត្រូវជាកូនប្រសារនោះតើមានឈ្មោះអ្វី?

ខ៖ ផនផល ជីតារបស់វាមានឈ្មោះផន ហើយវាឈ្មោះអាផល

ក៖ ចឹងគាត់ជាអ្នកនៅក្នុងភូមិហ្នឹងដែរហេស?

ខ៖ អត់នោះទេ គាត់នៅខាងតាកែវ!

ក៖ ចឹងនៅខាងខេត្តតាកែវហេស?

ខ៖ នៅខាងខេត្តតាកែវ

ក៖ អូ ហើយចុះតើម៉េចបានជាអោយកូនបានទៅឆ្ងាយម៉េច?

ខ៖ កូននុងវាមានស្គាល់អាចិត្តកូនស្រីហ្នឹងវាមានយកប្រពន្ធហ្នឹងបង

ក៖ ចឹងនៅខេត្តតាកែវហ្នឹង?

ខ៖ ហ្នឹងហើយនៅខេត្តតាកែវ ហើយវាបានយកទៅធ្វើការនៅរោងចក្រហើយវាមានប្រពន្ធនៅឯនុងចឹងណា។

ក៖ ចាស

ខ៖ ដល់ពេលចឹងទៅបានជាវាបាននាំប្រពន្ធវាមកចឹងមីប្រពន្ធនុងបានមកឃើញសៀងហៃកូនខ្ញុំនេះឃើញពីនុងមកបានជាគេទាក់ទង ដណ្តឹងចឹងទៅ

ក៖ ចា

ខ៖ គេបានឃើញចឹង!

ក៖ ចឹងបានមកពីមូលហេតុចឹងហេស?

ខ៖ ចាស!

ក៖ ចាស!

ខ៖ ចឹងនៅពីនាក់ម្តាយនិងកូននៅលេឡង់ៗចឹង គេបានថាអ៊ីឯងបើសិនជាខ្ញុំដណ្តឹងសៀងហៃអោយដេស?ខ្ញុំថាអោយណា! អរតែថាអោយគេមកដណ្តឹងនោះទេ អោយវាមានប្តីប្រពន្ធវាចឹងទៅ។

ក៖ ចាស!

ខ៖ ចឹងអ៊ីហ្នឹងមិនដឹងថាមានមុខរបរអ្វីរកស៊ីចិញ្ចឹមកូនវាទៀត! ដល់ពេលចឹងមើលទៅ គឺថាទៅមុខមិនដល់ហើយទៅក្រោយមកដល់ អង្គុយតែស្រកុកមិនដឹងថាត្រូវធ្វើអី ដូចជាមុខរបរធ្លាប់លក់ត្រី លក់បន្លែអីនុងត្រូវជាអត់កើតភ្លេចភ្លាំងអស់រលីង ហើយទៅជាអស់ចុងនិងអស់ដើម អស់ទាំងកង់នុងទៀត ចឹងហើយរកតែកង់នោះទេ គ្មានបានមានកង់ជិះបានទៀត ចឹងបានចេះតែនឹកថាបានទៅខ្ចីលុយគេបានទៅចង់ការគេ ចឹងទៅឯណាក៏គេមិនអោយដែរទៅរកឯណាក៏គេមិនបានអោយដែរអ្នកម៉ាភូមិហ្នឹងគេមិនដែលអោយទាំងអស់ គេមិនដែលបានមកស្តីរក គេមិដែរបានមកហៅរកពេលការ គេមិនដែលមកហៅបុណ្យអីនោះទេ បើសិនជាខ្ញុំទៅរកនោះគឺបានចេញទៅរកតានៅយាយហួរនៅផ្សារពាមក្នុងនេះ។

ក៖ ចាសយាយហួរតានៅហ្នឹង?

ខ៖ ចាសយាយហួរតានៅហ្នឹងហើយកាលនុងទៅអង្វរគេចង់ការអោយគេ ចង់គេយក១ខែ៣០០០០ក៏អោយថា អោយតែគេបានអោយនោះអរ ដូចជាយើងបានគេអោយទទេរចឹង! ដល់ទៅអង្គុយនៅផ្ទះយាយហួរតានៅចឹងហើយបាននិយាយប្រាប់គាត់ថាសុំចង់ការខ្ចីលុយ១០០០០០មកចឹងអ៊ំអើយយកទៅទិញត្រីតែថាយកទៅទិញត្រីនៅពេលកាលនោះគឺថាភ្លេចភ្លាំងមិនបានចំណេញនោះទេ ចឹងបានថាទៅកាប់ចេកលក់ចឹងទៅ ហើយទៅស៊ីឈ្នួលគេច្រូតចឹងទៅ បានតែ៣ថ្ងៃទីបានផ្សំអោយគេបាន១០ម៉ឺនចឹងបានអោយគេវិញចឹងទៅ។

ក៖ ហឹម ចឹងកូននុងជាកូនប្រសារនុងពេលនោះគឺនៅជាមួយ?

ខ៖ កូនប្រសារគឺនៅជាមួយនឹង

ក៖ ចឹងតើគាត់មានដឹងទុក្ខធុរៈដូចថាប្រពន្ធកូនហើយម្តាយនៅជាមួយនឹងគឺគាត់មានដែរបានទុក្ខទោលម្នាស់ជាមួយដែរឬក៏អត់ដែរទេ?

ខ៖ អត់ទេ!

ក៖ ចឹងបានដឹងខ្លះដែរចឹង?

ខ៖ ចិត្តបានតែថាវាអត់មានមុខរបររកស៊ីដែលថាអាចអោយប្រពន្ធកូនហ្នឹង គ្រាប់គ្រាន់នោះទេរកអត់មានគ្រាប់នោះទេ។

ក៖ ចឹងតើគាត់មានបានរកមុខរបរអ្វីដែរ?

ខ៖ វាធ្វើជាសំណង់!

ក៖ ចឹងខាងសំណង់ហេស?

ខ៖ ហ្នឹងហើយ

ក៖ ចឹងគាត់បានធ្វើសំណង់នៅក្នុងភូមិហ្នឹង?

ខ៖ ហ្នឹងហើយធ្វើសំណង់នៅក្នុងភូមិហ្នឹងធ្វើផ្ទះ!

ក៖ ចឹងធ្វើសំណង់នុងអត់មានទៀងចឹងអត់មានដឹងថាដាក់ខែអីនោះទេណ៎?

ខ៖ អត់ទេ អត់ទៀងទេ ដឹងថាថ្ងៃណាមានទៅក៏មានតែថាដល់ពេលអត់ចឹងទៅក៏អត់ទៅ! យើងលក់ចេកលក់អង្កចឹងទៅ បើសិនជាមិនបាននោះទេ យើងប្រដាក់អង្កគេស៊ីចឹងទៅ!

ក៖ ចឹងយើងបានអោយទៅគេ

ខ៖ បាន៧០០

ក៖ចឹងបានចាត់ចែងនៅក្នុងពិធីការនុងបានគ្រាប់គ្រាន់ដេស?

ខ៖ ហ្នឹងហើយ

ក៖ ចឹងតើអត់មានជំពាក់គេនោះទេហេស?

ខ៖ ជំពាក់គេ៥០០!

ក៖ចឹង

ខ៖ ជំពាក់ចង់ការគេទៀត៥០០គឺម៉ែហ្នឹងហើយដែលជំពាក់ចង់ការគេ៥០០!

ក៖ អឺ

ខ៖ លក់ដីស្រែដោះថ្លៃការកូនគេជំពាក់ថ្លៃការកូន!៥០០ដុល្លាចឹងបានលក់ដីស្រែអស់១កន្លែង

ក៖​ចាស

ខ៖ចឹងការកូន

ក៖ ចាស

ខ៖លំបាកវេទនាណាស់! ចឹងបានថាប្រវិត្តនោះបើសិនជានិយាយទៅគឺលំបាកណាស់!

ក៖ ចាស!

ខ៖ ហើយដល់ពេលកូនសព្វថ្ងៃហ្នឹងបាននៅជាមួយនឹងម្តាយនោះគឺថាវាចិត្តបាន អត់មានបានតមាត់តក វាអត់មានប្រហើន កោងកាចទឹកស៊ីនោះទេណា។

ក៖ ចាស

ខ៖ ហើយគ្នាវាមិនមានបានមុខរបររកស៊ីអ្វីបានគ្រាប់គ្រាន់នោះដែរ

ក៖ ចាស

ខ៖ វាមានប្រពន្ធមួយកូន៣ ម្តាយ១នាក់ទៀត៥ហើយវាមួយនាក់ទៀត៦ ការងារមានតែមួយថ្ងៃបានតែ២០០០០ទៅ៣០០០០ មានការងារធ្វើហត់ចឹងទៅ ទាល់តែថាព្រលប់ទៅហត់ចឹងទៅគេមានការងារនោះគឺអោយតែ១ថ្ងៃបានតែ៣៥០០០នោះទេ ទៅបាន២៥ថ្ងៃហើយអា៥ថ្ងៃនោះគឺត្រូវចោលហើយ គេអត់មានការងារធ្វើ។

ក៖ ចាស

ខ៖ រួចដល់ពេលយើងហ្នឹងវាមិនបានទៅប៉ះត្រកួនដាក់ត្រាំលក់ទៅលក់ចឹងកាប់ចេកអីលក់ចឹងទៅ បើសិនជាវាស៊ីមិនបានគ្រាប់អីចឹងរកខ្ចីបណ្តាក់សងគេ ហើយបណ្តាក់ទៅអោយគ្រាប់កូនអោយស៊ី។

ក៖ ហើយចឹងប្រពន្ធនោះក៏អត់មានមុខរបរដែរ នៅផ្ទះមើលកូន?

ខ៖ ប្រពន្ធនោះវាកូនខ្ចីនៅតែផ្ទះមើលកូនទេនោះ វាអត់ទាន់រក កាលពីមុនកាលកូនគេមីងបងនោះវាទៅធ្វើការអោយគេទៅដេរនៅរោងចក្រនេះធ្វើការងារស្បែកជើង ហើយដល់ពេលបានអានេះមួយទៀតថាចាំមួយខួបចាំទៅធ្វើការតែថាបានតែកូននោះបាន៨ខែឥឡូវបានផើម១ទៀតនោះ។

ក៖​ចាស

ខ៖ ហ្នឹងហើយដល់ពេលវាបានផើម១ទៀតចឹងបានដល់មីតូចនោះបានវាទើបមួយទៀតចឹងបាន៦ខែជាងទៅធ្វើតែថាឥឡូវ៧ខែហើយមិនដឹងថាយ៉ាងម៉េច ហើយចឹងមកដល់ពេលឥឡូវនេះស្ពឹកម៉ែនោះកើតហឺតផង អោយតែថាគ្រុនផ្តាសាយនោះគឺគ្រុនត្រហកផ្សំថ្នាំនៅផ្ទះពេទ្យសននេះរួចចឹងទៅ ចង្កង់នេះដើរមិនរួចនោះទេ ទន់ចង្កន់ស្ពឹកហ្នឹងហើយម្តាយវានុង ហើយម្តាយនុងកូនខ្ញុំសោះ ហើយខ្ញុំនេះក៏ឈឺចង្គង់ដែរ ក៏ប៉ុន្តែខ្ញុំមិនដល់វា។

ក៖ អូចឹងដល់នោះឈឺជាងម្តាយ?

ខ៖ នុងឈឺជាម្តាយ

ក៖ ចឹង

ខ៖ មើលរាងវានោះមីកាតូចនោះ វាមានរាងកូនធំ ដល់ចឹងវាទៅជាទ្រុឌទ្រោមឈឺ ដល់ពេលអង្គុយចឹងអីក្រោកឡើងមិនចង់រួចនោះទេ ទាល់តែប្រឹងសង្កត់ចឹងទៅ ហើយកូននោះទាល់តែយកចេញពីវា! បើសិនជាវាដើរនោះបានយកកូននោះកើត បើសិនជាវាអង្គុយនោះគឺទាល់តែយកកូនចេញពីវាហើយអត់មានបានរកអីនោះទេម៉ែនុងហ៎!

ក៖ ចឹងធ្វើអឺដូចជាចំការដីអីកាលនុងអត់មានមាននោះទេអស់ហើយ?

ខ៖ ដីអីនៅឯនុងបានតែស្រែមាន២ហើយចឹងបាននៅតែសល់ដី១កន្លែង!

ក៖ ចឹងបាននៅមានដី២ដែរណ៎ ហើយចឹងស្រែកេរដំណែលខាងឪពុកម្តាយយើងដែស ឬក៏ខាងឪពុក?

ខ៖ ដីស្រែនោះគឺថាខាងរបប

ក៖ ចឹងបានរបបគេចែកអោយណេស?

ខ៖ ហ្នឹងហើយកាលនុងគេបានចែកអោយប៉ា! ដល់ពេលគេចែកអោយប៉ានុងកូនចៅបងប្អូនរបស់ខ្ញុំនុងនៅជាមួយនិងប៉ាដល់ពេលអត់ពីប៉ាចឹងទៅគឺខ្ញុំបានធ្វើទាំងអស់។

ក៖ ចាស

ខ៖ ហ្នឹងហើយអត់មានដីនៅខាងម្តាយនោះទេ ម្តាយនៅខាងចំការលើ

ក៖ ចាស

ខ៖ ដល់ពេលយើងបានមកពីចំការលើមកនៅឯនេះចឹងទៅ ហើយដីនោះគេបានយកអស់ចឹងទៅណា! អត់មានបានលក់អត់មានអីនោះទេកាលជំនាន់នុងហ៎។

ក៖ ចឹងគេបានយកអស់ទៅ

ខ៖ ហ្នឹងហើយ

ក៖ ចឹងបាននៅតែស្រែ២បានធ្វើស្រែរាល់តែថ្ងៃ?

ខ៖ ហ្នឹងហើយបានធ្វើរាល់តែថ្ងៃ

ក៖ ចឹងបានគ្រាន់ធ្វើស្រូវនុងបានគ្រាប់គ្រាន់

ខ៖ អឺយមិនបានគ្រាប់នោះទេ បានតែបន្តិចៗនុង

ក៖ ចឹង

ខ៖ បានតែ៥០គីឡូស្រូវអីនុង!

ក៖ ចាស

ខ៖ ហ្នឹងបានតែ៥០គីឡូស្រូវគ្រាន់តែអោយបានជាធ្វើកុំអោយបាត់ស្រែនុងនោះទេ!

ក៖ ចឹងដីទីធ្លាផ្ទះនោះមានដីក្បាលបណ្តោយប៉ុន្នានដែរ?

ខ៖ ដីទីធ្លាផ្ទះនុងបានក្បាលប៉ុន្នានហើយបណ្តោយអីនុងមិនមែនជាដីខ្លួនឯងនោះផង!

ក៖ ចឹងដីអ្នកណាដែរ?

ខ៖ ដីនុងគឺជាដីចូលគ្នា!

ក៖ចឹង

ខ៖ ចូលបងប្អូននៅភ្នំពេញនុងណា

ក៖ ចាស

ខ៖​ចឹងមីទី៣និងទី៤នុងវាបានទៅធ្វើការងារនៅរោងចក្រនុងហើយបានរាងគ្រាន់បើបន្តិច បានមកទិញហើយចូលជាមួយនឹងបង ហើយបាន៣នាក់បងប្អូនដីនុង

ក៖ ចឹងបានស្រាក់គ្នាបានទិញ?

ខ៖ ហ្នឹងហើយបានស្រាកគ្នាទិញ!

ក៖ ចឹងទិញអស់ប៉ុន្នានដែរដីនុង?

ខ៖ ២ដំឡឹកកន្លះ

ក៖ ចឹងបានបណ្តោយប៉ុន្នានដែរ?

ខ៖ ក្បាលបានម៉ា២៥

ក៖ ចឹងធំណាស់បណ្តោយ?

ខ៖ ក្បាល២៥ហើយបណ្តោយ៨០ជាងហើយ

ក៖ ចឹង

ខ៖ វាមានបណ្តោយទៅក្រោយច៊ែក

ក៖ រួចចឹងទៅបានដាំដំណាំដំណោចអីចឹង?

ខ៖ ហ្នឹងហើយបានដាំដំណាំដំណោចអីទៀត មានចេក ដូង ត្រឡាច ស្លាអីចឹងណា ជាពិសេសនោះស្លាបានច្រើន។

ក៖ ចាស!

ខ៖ បានស្លានោះចឹងទៅ

ក៖ ចាសដល់ពេលផុតពីដូងបានចេកទៅ

ខ៖ ហ្នឹងហើយបានដំណាប់នៅក្នុងដីហ្នឹងណា

ក៖ ចាសហើយចុះប្អូន២នាក់នុងតើគេអត់មានបានយកអីយ៉ាងម៉េចដែរ?

ខ៖ គេអត់មាននោះទេ គេនិយាយថាបើសិនជាដីនុងទុកអោយមីចែឯងបានដាំដំណាំត្រណោចមកលក់ដូរទៅផ្សារទៅ ហើយមើលទៅគ្រាន់បានបងប្អូនបានអត់មានម្តាយអីចឹងបានគ្រាន់បានមានការងារហើយទុក្ខផ្ទះបងនុងហើយធ្វើម្តាយ ដល់ពេលចៅឯងចែកអោយកូននោះគេអត់មានចែកអោយទាំងអស់នោះទេ បើសិនជាចែកអោយកូនចែកអោយតែមួយចំណែកណាដែរអោយបានណាបើសិនជាអោយ១ចំនែកនុងគេអត់មានអោយនោះទេ គេអត់មានឯភាពនោះទេ ព្រោះអីលុយគេទិញដែរហ្នឹងហើយគេនិយាយចឹង គេនៅតែបង១ហ្នឹង ហើយចឹងកាលនុងអត់មានម្តាយហើយវាលំបាកពេករកលុយមកសងគុណចឹងណា មានតែលុយបន្តិចបន្តួចមកទិញនៅរួមគ្នា ហើយចឹងចៅឯងធ្វើចុះដល់ពេលអត់ពីចៅឯងទៀតគឺ១ចំណែកតែថាបើសិនជា១ចំណែកទៀតគឺអត់ក៏អត់ចឹងទៅ។

ក៖ ចឹងបាននិយាយពីផ្ទះវិញណា

ខ៖ ហឹម

ក៖តើផ្ទះហ្នឹងតើមានក្បាលប៉ុន្នានហើយបណ្តោយប៉ុន្នានដែរ?

ខ៖ ផ្ទះហ្នឹង! ៥ទៅ៦ ចាស

ក៖ ចឹងផ្ទះហ្នឹងបងស្រីធ្វើជាមួយនឹងស្វាមីតែម្តងណា?

ខ៖ ហ្នឹងហើយ!

ក៖ ចឹងបានរកបានមកធ្វើ

ខ៖ ខ្ញុំធ្វើ!

ក៖ ចឹងរកបានដោយកំលាំងញើសឈាមហ្នឹង?

ខ៖ ហ្នឹងហើយ!

ក៖​ចឹង

ខ៖ ហ្នឹងដឹកដីធ្វើផ្ទះនុងគឺសុតតែដើមត្នោត! អាណាបឬស្សីយើងហ្នឹង បើសិនជាពុកទៅដាក់ទៀត ហើយពីដើមមកគឺពុកចង់ជិតអស់ហើយ បានទើបតែថាបានផ្លាស់ប្តូរឈើ២ហ្នឹងបានផ្លាស់លក់ជ្រូកចឹងទៅ

ក៖ ចឹងបានថាអត់មែនជាលុយកូនប្រសារនោះទេ?

ខ៖ មិនមែននោះទេលុយរបស់ខ្លួនឯងទេចាស!

ក៖ ចឹងរៀបបន្ទប់អីនុងក៏លុយរបស់ខ្លួនឯងដែរ?

ខ៖ រៀបបន្ទប់អីនុងក៏ជាលុយខ្លួនឯងលក់ជ្រូក!អានុងក៏លក់ជ្រូកដែរ ចិញ្ចឹមជ្រូកបានលក់ យកលុយធ្វើផ្ទះអស់ហើយ

ក៖ ចឹងគិតទៅទឹកលុយនុងអស់ប៉ុន្នានដែរផ្ទះនុង?

ខ៖ និយាយបើគិតជាទឹកលុយនោះមិនឃើញនោះទេ!

ក៖ ចឹងនៅពេលមានលុយចឹងទៅយើងបានផ្សំបានចឹងហេស?

ខ៖ ហ្នឹងហើយ!

ក៖ ចឹងនេះដើមត្នោតធ្វើទៀតចឹង?

ខ៖ ដើមត្នោតធ្វើដោយខ្លួនឯង!

ក៖ ចឹង

ខ៖ ចឹងដើមត្នោតដោយខ្លួនឯងចឹងទៅហើយឬស្សីធ្វើដោយខ្លួនឯងហើយអស់តែឈ្នួលហើយយើងបានសន្សំ! សន្សំបានលក់ជ្រូកចឹងទៅបាន១គូចឹងទៅបានស៊ីម៉ង់៥បេយកមកទុកចឹងទៅ ហើយលក់ចឹងទៅបានទិញអាដែងគ្រឿងនុងពុះ គ្រាន់តែអោយឈ្នួលនុងពុះនោះទេណា។

ក៖ ចាស

ខ៖ ក៏ប៉ុន្តែដើមត្នោតនោះគឺសុតតែរបស់យើងនោះទេ

ក៖ ចាស

ខ៖ នៅក្នុងដីរបស់យើងដែលជាដីរបបនុង

ក៖ ចាសចឹងបានដើមត្នោតនុងជារនូតឬក៏ជាស្អី?

ខ៖ ជារនូតខ្នៀបហ្នឹង!ទាំងអស់នុងសុតតែជាត្នោត

ក៖ អូឡើងខ្មៅរលោងមិនដឹងថាត្រូវទៅឯណានោះទេ! អោយតែចាស់ !

ខ៖ ហើយខាងនោះក៏សុតតែជាត្នោតដែរ! ដឹងថាបានជ្រូក២នុងបានធ្វើបាន១នោះគឺគោចឹងទៅហើយនេះក៏ចឹងដែរនេះមានដែកអីចឹងទៅ

ក៖ ចឹងសព្វថ្ងៃមានបានចិញ្ចឹមគោបានប៉ុន្នានដែរ?

ខ៖ មានចិញ្ចឹមគោបានតែ១ហ្នឹង ហើយប្រវាស់អោយគេ

ក៖ ហ្នឹងហើយ!

ខ៖ បានប្រវាស់អោយមេគោគេ១

ក៖ ចឹងបងស្រីមកដល់ពេលឥឡូវនេះអត់មានដូចថាបានចិញ្ចឹមអីទៀតនោះទេហេស?

ខ៖ ឥឡូវនេះអស់ជ្រូកហើយលក់អស់១សារចឹងចឹងហើយលក់ជ្រូកហ្នឹងយកលុយទិញធ្វើប្រហើរ!អស់ដើមហើយទិញជ្រូកចិញ្ចឹមហើយ អស់ដើមអត់ចិញ្ចឹមជ្រូកទៀត ហើយអស់អត់មានទៀត ដល់ចឹងមានកូននោះទេដែលបានប្រវាស់គោបាន១មក

ក៖ ហឹម

ខ៖ រួចអត់មានបានធ្វើអី អត់មានបានទៅឯណារួចនោះទេ សព្វថ្ងៃនេះបាននៅមើលតែចៅហ្នឹង! កំពង់តែចង់ថាបើសិនជាមានមុខរបរចាស់ទុំអីតែគេអោយ១ថ្ងៃបាន៥០០០អីគេទៅរកហើយ

ក៖ ហឹម

ខ៖ ចឹងមិនបានទៅជួយមើលចៅនុងទៅ

ក៖ ចាស

ខ៖ តើយើងទៅធ្វើស្អីបើសិនជារោងចក្រគេមិនបានយក!

ក៖ ចាស

ខ៖ ហើយចឹងបើសិនជាយើងទៅស៊ីឈ្នួលអោយគេនោះគឺថាយើងអត់មានកំលាំងធ្វើអោយគេ! ចឹងហើយទៅកាប់គាស់កាយដីទៀតចឹងណា

ក៖ ហឹម

ខ៖ ចឹងហើយបានថាតើយើងត្រូវទៅធ្វើស្អី ចឹងហើយបានថា វាលំបាកណាស់មិនដឹងទៅច្រកណា សព្វថ្ងៃហ្នឹងបានស៊ីនឹងកូននោះទេ បានស្លាបានចេកហ្នឹងណា

ក៖ ចឹងមានតែនៅជាមួយនឹងកូនហើយហូបដេកនៅជាមួយនឹងកូនហើយជួយមើលចៅចឹងទៅ មើលបានអាអូនហើយទុកណ៎ បានរឹងបឹងចឹងទៅ

ខ៖ តែថាវាអត់ហ្នឹង!

ក៖ ចឹងបានកូនបង្កើតយើងហ្នឹងបានទៅរោងចក្រទៅណា

ខ៖វាអត់មានហើយស៊ីវាមិនគ្រាន់ចឹងណា!ដល់ពេលឈឺអត់មានលុយមើលខ្លួននោះទេ! ចឹងដល់ពេលឈឺតើមានលុយឯណាបានមើលខ្លួន។

ក៖ ចាស!

ខ៖ ចឹងបានថាប្រវិត្តរបស់ខ្ញុំណា គេមានប្រវិត្តតែថា៧០ទៅ៨០នោះគឺវាកំព្រាលំបាកណាស់។

ក៖ ចឹងតើបងស្រីមានបានធ្លាប់ឆ្លងកាត់មកតើមានបានរស់នៅក្នុងសង្គមណាខ្លះដែរពេលអាយុដល់៤៩ហើយចឹងបានឆ្លងកាត់នៅសង្គមណាខ្លះ?

ខ៖ នៅក្នុងសង្គម! ខ្ញុំតាំងពីទាន់សង្គមនៅប៉ុលពតដែរតើ កាលនុងខ្ញុំនៅលើកអាចម៏គោនោះ ហើយលើកអាចម៏គោនិងលើកកាដៀងខេត!

ក៖ ចឹងចូលនិយាយថានៅក្នុងពេលសម័យអាពតនុង តើបានអាយុប៉ុន្នានដែរ?

ខ៖ ប្រហែលជា៧ទៅ៨ឆ្នាំ

ក៖ ចឹង

ខ៖ ចា

ក៖ ហើយតើគេអោយលើកអាចម៏?

ខ៖ លើកអាចម៏គោ ដកកក់នៅនុង ចឹងមិនបានទៅលើកនឹងគេដែរ

ក៖ ដកកក់?

ខ៖ ដកកក់ហើយទៅក្មេងតូចប្រវែងសូនោះហ្នឹង

ក៖ ចាស

ខ៖ ទៅជិះរទេះដកស្មៅកក់នុងចឹងទៅ ហើយយំស្រែកទៅដឹងប្រហុកទៅ អ្នកគេអោយអ្នកដែលគេទៅដឹកប្រហុកនៅរោងបាយនោះ ហើយបានចុះនៅពាមប្រហុកនុងហើយគេយកនេះមកក្របក្បាលទៅ នៅនឹងពាងប្រហុកនុងហើយខ្លាចគេឃើញចឹងហើយខ្លាចគេយកទៅវិញ។

ក៖ ចាស!

ខ៖ ខ្លាចគេចាប់យកទៅអោយដកកក់នុងណា!

ក៖ ហ្នឹង

ខ៖ ហ្នឹងហើយដកកក់ ដកអីចឹង

ក៖ ចឹងតើទៅដកនុងតើមានភាពលំបាកអ្វីខ្លះដែរ?

ខ៖ពេលទៅដកនុងគឺថានៅក្មេងតូចហើយអោយគ្នាទៅដក ឡើងបានតែ៧ឆ្នាំគិតទៅមើល! ដើរទៅបានដល់ៗត្រឹមជង្គង់!

ក៖ ចាសដកទៅផុង

ខ៖ ហើយបានថាដកទៅវាមិនចង់រួច ហើយដកវាមិនបាននោះទេ ហើយមានមេប្រធានគេវ៉ៃចង់ងាប់ហើយ គេថាអ្នកធំៗគេទៅអស់ហើយ ចឹងហើយឯងនេះបានទៅជាន់ហើយគេវ៉ៃផង ហើយគេបោចសក់យូរផង ហើយបានរត់មកផ្ទះនុង ចឹងបានទៅដកនុងគេបាននិយាយថា ពីណាចង់បានក្រមាអោយលើកដៃ ចឹងលើកដៃចឹងទៅបានក្រមាមួយហើយចឹងបានអោយទៅដកកក់រួចចឹងបានចង់បានក្រមាហ្នឹងពេកលើកដៃបានក្រមា១ទៅ ដល់ទៅដកអត់មានបាន ៧ឆ្នាំ

ក៖ ហ្នឹងហើយ

ខ៖ ដល់ដកអត់មានបានចឹងទៅក៏បានខ្មោចស្រទូច មកដល់ពេលឥឡូវនេះងាប់ហើយ

ក៖ ហឹស

ខ៖ ចឹងបានចាប់ឯងហ្នឹងម៉ាដៃសក់ហ្នឹងយូរមកតែឯងនេះ១​ចាប់អីក៏ថាបានចង់បានក្រមាគេហើយចឹងតើម៉េចក៏មិនប្រឹងទៅរួច?ចឹងហើយមានដកឯណារួចចឹងបានថាទៅរកម៉ាវិញថាឈប់ចង់បានក្រមាវិញហើយ​ចឹងបានរត់មករកម៉ែវិញ ជិះបានជាមួយនឹងអ្នកចុងភៅអីចឹងហើយបានគេដកយកក្រមាវិញនោះ

ក៖ ចាស

ខ៖ ហើយគេដាក់នៅក្នុងពាងប្រហុកកំអោយឡើង គេសម្លាប់គេនៅឯនុងទៀត

ក៖ ចាស

ខ៖ ដាក់ជិះទៅ ហើយអាក្បាលមនុស្សស្មើគ្នាឈឹង

ក៖ ហាស

ខ៖ ចឹងគេកាច់ស្លឹកឈើហើយក្របពីលើចឹងទៅ ហើយបានចេះតែនៅក្នុងពាងប្រហុកនុងចឹងទៅ

ក៖ ចឹងបានចិត្តធម៏ដែរណ៎

ខ៖ ហឹមហើយចឹងបានអ្នកដែលនៅក្នុងផ្ទះនេះគេបានមករកឃើញគេវ៉ៃ!!ចង់អូសយកទៅវិញ! ថាម៉ែឪនេះអត់មានរួចនោះទេ

ក៖ ហឹមចាស

ខ៖ ចឹងបានថាស៊ីបាយនៅរោងបាយហ្នឹងបានស៊ីតែមួយចានចង្កឹះចឹងហើយអង្គុយស៊ីដាក់ជើងនៅឯនុងមើលទៅស្រួលណាស់!

ក៖ ចឹង

ខ៖ ចឹងទំរាំតែបានដូសម្ហូបបាន ហើយកាលនុងអាយុ៧ឆ្នាំណាកាលនុង! លំបាកទាន់តើ លំបាកដែរ។

ក៖ ចឹងចាំដែរ

ខ៖ ចាំបានបន្តិចហ្នឹង

ក៖ ចឹងពេលលើកអាចម៏គោនុងអត់មានអីនោះទេណា?

ខ៖ អត់មានអីនោះទេ បានចេះតែដើរជាមួយនឹងគេបានគោមៗចឹងទៅ ហើយបានតែកាន់លីចមអីបន្តិចបន្តួចចឹងទៅណា ហើយគេអត់មានកាយហើយអត់មានចេះបានជះអីនោះទេ ព្រោះយើងតូចជាងគេ។

ក៖ ចាស!

ខ៖ ចុះកាលនុងយើងធំជាងគេឯណាយើងតូចជាងគេហើយគេមានទាំងវ៉ូងៗ រួចចឹងបានទៅដកស្មៅកក់នុងគឺឡើងវេទនាណាស់ ចង់បានក្រមា ហើយថាបើសិនជាយើងមិនលើកដៃនោះគេមិនយកទៅនោះទេ ដល់ចឹងចង់បានព្រោះបានឃើញក្រមា បានស៊ីអត់ស៊ីឃ្លាន ហើយឃើញគ្រាប់ពោតអីហ្នឹង! លំបាកដែរ។

ក៖ ចឹងបានបែកពីម្តាយឪពុកហើយនេស?

ខ៖ បានបែកណា ចុះកាលនុងគឺយើងនៅកាលពីកុមារ

ក៖ ចឹងកាលនោះមានបានរៀនដែរអត់?

ខ៖ អត់កាលនុងអត់មានបានរៀននោះទេ! ប៉ុន្តែគ្រាន់តែថាបានបែកជាមួយនឹងម្តាយឪហើយបានធ្វើការអីចឹងណាចឹងកាលនុងគេមានបានគិតពីរៀនអីឯណា។

ក៖ ចឹងម្តាយគាត់អ្នកខាងណាដែរ?

ខ៖ ម្តាយខ្ញុំគាត់អ្នករែងអង្កចឹងគាត់រែងអង្កអី១ថ្ងៃៗទាល់តែល្ងាច

ក៖ ហើយចុះឪពុកវិញ?

ខ៖ ឪពុកនុងកាលនុងគាត់បានដើរលេងធ្វើការមិនដឹងថាយ៉ាងម៉េចដែរ អត់ដឹងថាគាត់បានការងារអ្វីសោះ! ចឹងដូចថាក្មេងកាលនុងគឺវាថាមិនបានចាំខ្លះអត់ខ្លះចឹងណា។

ក៖ ចាស

ខ៖ អត់មានសូវបានឃើញឪពុកមិនដឹងថាត្រូវឪពុកទៅឯណាហ្នឹងហើយ

ក៖ ចឹងបងគេ

ខ៖ កាលនុងប្អូនអីនៅតូចនៅបៅអីចឹងវាអត់មានដឹងនោះទេ!

ក៖ ហើយចឹងអត់មានទេ

ខ៖ ចាសដល់ពេលមីទី៣នោះបានដាច់ប៉ុលពតបានវាកើត

ក៖ ចាស

ខ៖ចឹងអានុងវានៅតូចហើយបៅចឹងទៅណា ដល់ពេលរួចខ្ញុំបានរត់ទៅតាមគេចឹងទៅហើយលើកអាចម៏គោចឹងទៅ ថាធ្វើអីក៏ធ្វើទៅអោយតែបានលើកអាចម៏គោចឹងថាព្រោះអីនឹកឃ្លានចឹងណា​បើសិនជានៅជាមួយនឹងម្តាយធ្វើអត់មានបានកើតហើយគេចែកអីអោយគ្នា។

ក៖ ចាស

ខ៖ ចឹងបានដើរទៅស៊ីអីចឹងមានគ្រាប់ពោតអីស៊ីចឹងទៅហើយក្មេងឃ្លានស៊ីអស់ចឹងទៅ ដល់ពេលដើរមកវិញប៉ះនៅតាមខ្នលចឹងទៅមានត្រូយកាថុមថេក! ហឹម!រួចចឹងទៅម៉ាយនោះបានយកកាតួកយកមកអោយ លាយទឹកចឹងទៅហើយបានខ្ចប់ស្លឹកចេកចឹងទៅ កប់នៅក្នុងពោះគោ អត់មានហ៊ានអាំងនោះទេខ្លាចគេឃើញ កាលនុងថាវាកាយណាស់ម៉ែ ម៉ែថាអត់ហ៊ានស៊ីនោះទេ ព្រោះបើរកកាយចឹងអោយកប់សិនទៅព្រោះខ្លាចគេដើរមកឃើញ ថាកាយ! ហឹមដល់ចឹងបានទៅថានេះទុកអោយម្តាយ​ឯងចឹងដល់ពេលស្អែកចាំខ្ញុំដើរប៉ះកាតថុមថែកស៊ិណាដើរប៉ះហើយច្រលក់អំបិលស៊ីចឹងទៅ ក្រែលលោបាននៅសល់អំបិលនោះបានបន្តិច!​យកមកអោយម៉ាក់ឯង។

ក៖ ចាស

ខ៖ ហើយដល់ពេលម្តាយនោះក៏គាត់ចឹងដែរ! គាត់បានលួចហើយយកមកអោយកូនស៊ី ដល់ពេលទំរាំតែថាបានស៊ីចឹងនោះអស់ហើយវាស៊ីឯងទាំងឆៅចឹងណាឆ្កឹសតែបន្តិចនោះស៊ី ហើយវាឆ្ងាញ់ណាស់ ការតួកកប់នៅក្នុងអំបិលចឹងណា ចឹងហើយមិនហ៊ានអាំងទៀតខ្លាចគេឃើញ! ទោះបីទើបតែ៧ឆ្នាំ!

ក៖ ហឹម

ខ៖ វេទនាណាស់

ក៖ ដល់ពេលយើងបែកពីម្តាយ ចឹងពេលនៅកុមារដូចគ្នាចឹងកាលនុងអត់មាននោះទេថា អត់ណាស់ដឹងថាមានខោអាវតែ១ខ្លួនៗនោះទេ ដល់ចឹងតើពេលយប់ៗមានភួយមុងអីហ្នឹងម៉េចដេកអីម៉េចៗនោះទេ?

ខ៖​គ្មានបានភួយមុងអីនោះទេមើលទៅដេកតែដំរាបជួរគ្នាចឹងបានតែក្រមា១នោះហ្នឹងគេអោយដណ្តប់នោះក៏អាហ្នឹងហើយងុតទឹកនោះក៏អាហ្នឹង ចុះកាលនុងនៅក្មេង ហ្នឹងហើយចឹងបានចេះតែរត់មករកម្តាយវិញចឹងណារត់ណា រត់អត់មានដឹងងាប់អត់មានដឹងរស់នោះទេ ចុះក្មេងបោចសក់គ្នាកណ្តាលក្បាលចេះ ហើយអោយចុះផុកឡើងប៉ុននេះៗចឹងណា ដល់ចឹងតើអោយគ្នាទៅប្រឹងដកយ៉ាងម៉េចទៅ បើសិនជាគ្នានៅស្រែយំ!! ហើយអោយគេជួយគ្នាអ្នកណាគេបានជួយយើងនោះទេ

ក៖ ហ្នឹង

ខ៖ ចាស

ក៖ យើងដកតែផុកៗហ្នឹងមិនចង់រួចនោះផង!

ខ៖ ហ្នឹងហើយ រួចគេវ៉ៃដល់ហើយ គិតតែពីវ៉ៃ

ក៖ រួចចឹងទៅអឺឥឡូវមានអស់ហើយនេស?តើមាននឹកឃើញអ្វីចង់ចាំអ្វីទៀតដេស?

ខ៖ អស់ហើយមានតែប៉ុណ្ណឹង នេះប្រវិត្តលំបាក

ក៖ ចាសចឹងមកដល់ពេលឥឡូវមុនហ្នឹងបញ្ចប់ បងស្រីមានមតិយោបល់អ្វីដើម្បីផ្តាំផ្ញើ កូន ឬក៏ចៅឬក៏ប្អូនៗជំនាន់ក្រោយៗមកទៀតណា ដូចថាខ្សែជីវិតរបស់បងកំសត់អីចឹងណា?

ខ៖ ហ្នឹងហើយ

ក៖ ចឹងយើងត្រូវផ្តាំផ្ញើអោយកូនចៅជំនាន់ក្រោយហ្នឹងអោយចេះយ៉ាងម៉េច ហើយចេះថែរក្សាយ៉ាងម៉េចខ្លះ?

ខ៖ ខ្ញុំអត់មានសូវបានចេះនិយាយ អត់មានសូវបានចេះផ្តែផ្តាំយ៉ាងម៉េចខ្លះនោះទេ!

ក៖ ចឹងអឺមានពាក្យពេចន៏អ្វី?

ខ៖ មានពាក្យពេចន៏អ្វីចង់អោយកូនចៅនុងខិតខំរៀនសូត្រចេះដឹង ពី!

ក៖ ចឹងកាលណាយើងចេះដឹងចឹងទៅយើងយកចំណេះវិជ្ជាហ្នឹងយកទៅប្រើប្រាស់នៅក្នុងលក្ខខណ្ឌៈគ្រួសារកសាងនៅក្នុងលក្ខខណៈគ្រួសារអោយមានការរីកចំរើនចឹងហេស?

ខ៖ ព្រោះអីសម័យឥឡូវនេះគេរីកចំរើនហើយគេអត់មានដូចមុននោះទេ អោយតែថាយើងបានចេះដឹងចឹងទៅមិនបានរកអ្វីធ្វើអ្វីក៏បានដែរ។

ក៖ ចាសៗហើយយ៉ាងម៉េចគេទៀត?

ខ៖ ហ្នឹងហើយពីទឹកចិត្តហ្នឹងគឺចឹង!

ក៖ ចាសទឹកចិត្តហ្នឹងបានធ្វើការផ្តាំផ្ញើកូនចៅជំនាន់ក្រោយនេះចឹងណា?

ខ៖ ចាស

ក៖ បើសិនជាអត់ចេះនោះដូចជាជីវិតរបស់បងស្រីចឹងហេស?

ខ៖ ចាស!ៗ

ក៖ ចាសចឹងយ៉ាងម៉េចទៀត?

ខ៖ ប្រទេសជាតិសុខសាន្តសំបូរការងារអ្វី មិនអោយយើងអត់លំបាកវេទនា ហើយមិនដូចជាជំនាន់ប៉ុលពត !

ក៖ ចាស

ខ៖ មានតែប៉ុណ្ណឹង

ក៖ ចឹងហ៎ចាស ចឹងខ្ញុំសូមអរគុណដល់បងស្រីច្រើនដែលបងស្រីបានលះបង់ពេលវេលាដ៏មានតំលៃហើយអនុញ្ញាតអោយខ្ញុំធ្វើការសម្ភាសដឹងអំពីជីវៈភាពគ្រួសាររបស់បងស្រី ហើយចឹងខ្ញុំសូមថតរូបរបស់បងស្រី១ប៉ុសអឺ បទសម្ភាសហ្នឹងយកទៅដាក់នៅសកលវិទ្យាល័យBYUនៅUSA ចាសហើយខ្ញុំសូមជូនពរបងស្រីអោយមានអាយុវណ្ណៈសុខៈពាលៈកុំម្បីឃ្លានឃ្លាតឡើយ!

ខ៖ ចាសសាធុ

ក៖​ចាសចឹងខ្ញុំសូមជំរាបលាណាបងស្រី!

ខ៖ ចាសអរគុណច្រើន!